CELEX: E2016P0015
Language: hr
Date: 2016-09-27 00:00:00
Title: Zahtjev za savjetodavno mišljenje Suda EFTA-e koji je 27. rujna 2016. podnio norveški Žalbeni sud Borgarting lagmannsrett u vezi s predmetom Yara International ASA protiv norveške vlade, koju zastupa Ministarstvo financija (Predmet E-15/16)

20.4.2017   
            
            
               HR
            
            
               Službeni list Europske unije
            
            
               C 123/8
            
         Zahtjev za savjetodavno mišljenje Suda EFTA-e koji je 27. rujna 2016. podnio norveški Žalbeni sud Borgarting lagmannsrett u vezi s predmetom Yara International ASA protiv norveške vlade, koju zastupa Ministarstvo financija
   (Predmet E-15/16)
   (2017/C 123/09)
   Dopisom Sudu EFTA-e od 27. rujna 2016., zaprimljenim u pisarnicu Suda 4. listopada 2016., norveški Žalbeni sud Borgarting lagmannsret podnio je zahtjev za savjetodavno mišljenje u predmetu Yara International ASA protiv norveške vlade, koju zastupa Ministarstvo financija o sljedećem pitanju:
   Je li u skladu s člancima 31. i 34. Sporazuma o EGP-u da nacionalni propisi o unutargrupnim doprinosima, primjerice propisi norveškog Zakona o porezu, prema kojem doprinos utječe na smanjenje prenositeljeve oporezive dobiti i dio je primateljeve oporezive dobiti bez obzira je li primatelj ostvario gubitak ili dobit za porezne svrhe, uvjetuju podložnost prenositelja ali i primatelja oporezivanju u predmetnoj državi EGP-a ili se EGP-ova pravila moraju tumačiti tako da se, pod određenim uvjetima, mora odobriti iznimka od zahtjeva u pogledu porezne obveze u tom području?